CELEX: 32016R2223
Language: fi
Date: 2016-12-05 00:00:00
Title: Komission täytäntöönpanoasetus (EU) 2016/2223, annettu 5 päivänä joulukuuta 2016, tiettyjen tavaroiden luokittelusta yhdistettyyn nimikkeistöön

10.12.2016   
               
               
                  FI
               
               
                  Euroopan unionin virallinen lehti
               
               
                  L 336/19
               
            KOMISSION TÄYTÄNTÖÖNPANOASETUS (EU) 2016/2223,
      annettu 5 päivänä joulukuuta 2016,
      tiettyjen tavaroiden luokittelusta yhdistettyyn nimikkeistöön
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
      sekä katsoo seuraavaa:
      
                  (1)
               
               
                  Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
               
            
                  (2)
               
               
                  Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
               
            
                  (3)
               
               
                  Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
               
            
                  (4)
               
               
                  On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
               
            
                  (5)
               
               
                  Tässä asetuksessa säädetyt toimenpiteet ovat tullikoodeksikomitean lausunnon mukaiset,
               
            ON HYVÄKSYNYT TÄMÄN ASETUKSEN:
      1 artikla
      Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
      2 artikla
      Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
      3 artikla
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
      
         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 5 päivänä joulukuuta 2016.
         
            
               Komission puolesta
            
            Stephen QUEST
            
               Pääjohtaja
            
            
               Verotuksen ja tulliliiton pääosasto
            
         
      
      
         (1)  EUVL L 269, 10.10.2013, s. 1.
      
         (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EUVL L 256, 7.9.1987, s. 1).
      
         LIITE
         
                     Tavaran kuvaus
                  
                  
                     Luokittelu
                     (CN-koodi)
                  
                  
                     Perusteet
                  
               
                     (1)
                  
                  
                     (2)
                  
                  
                     (3)
                  
               
                     Sylinterin muotoinen tavara (ns. digitaalinen mikroskooppi), jonka pituus on noin 10 cm ja läpimitta noin 3 cm. Digitaalisessa mikroskoopissa on neljä valodiodia, komplementaariseen metallioksidipuolijohteeseen (CMOS) perustuva ilmaisin ja kaapeli USB-liittimellä. Tavara toimii ainoastaan automaattisen tietojenkäsittelykoneen (ATK-kone) yhteydessä eikä siinä ole sisäänrakennettua tallennusvalmiutta.
                     Tavara kykenee optisten linssien avulla suurentamaan esineet 10–200-kertaisiksi sekä ottamaan yksittäisiä kuvia ja videokuvaa, jotka voidaan sen jälkeen tallentaa automaattiseen tietojenkäsittelykoneeseen käyttämällä siihen soveltuvaa ohjelmistoa.
                     Ks. kuva (*1).
                  
                  
                     8525 80 19 
                  
                  
                     Luokittelu määräytyy yhdistetyn nimikkeistön 1 ja 6 yleisen tulkintasäännön, 84 ryhmän 5 huomautuksen E alakohdan sekä CN-koodien 8525 , 8525 80  ja 8525 80 19  nimiketekstien mukaisesti.
                     Tavara voi toimia automaattisen tietojenkäsittelykoneen syöttöyksikkönä, televisiokamerana ja digitaalisena mikroskooppina.
                     Luokittelu nimikkeen 8471  automaattisen tietojenkäsittelykoneen syöttöyksiköksi ei tule kyseeseen, sillä tavara suorittaa muuta erityistoimintoa kuin tietojenkäsittelyä.
                     Luokittelu nimikkeen 9011  optiseksi valomikroskoopiksi ei myöskään tule kyseeseen, koska tavaralla ei ole kyseisen nimikkeen ominaispiirteitä (ks. myös harmonoidun järjestelmän selitykset, nimike 9011 , ensimmäinen kohta ja toisen kohdan I alakohta).
                     Koska suurennoksen kohteesta voidaan näyttää kuva ja se voidaan tarvittaessa tallentaa automaattisella tietojenkäsittelykoneella vasta CMOS-ilmaisimen käytön jälkeen, tavaralla on televisiokameran luonne.
                     Tavara on sen vuoksi luokiteltava CN-koodiin 8525 80 19  televisiokameraksi.
                  
               
            (*1)  Kuva on ainoastaan ohjeellinen.